Η **Alfa Romeo 156** (εσωτερικός κωδικός **Type 932**) ήταν ένα μεσαίο αυτοκίνητο της κατηγορίας D, που παρήχθη από την ιταλική αυτοκινητοβιομηχανία Alfa Romeo, από τον Σεπτέμβριο του 1997 έως τον Ιούλιο του 2007. Αντικατέστησε την Alfa Romeo 155 και αντικαταστάθηκε από την Alfa Romeo 159, που μπήκε στη μαζική παραγωγή τον Σεπτέμβριο του 2005. Μολονότι η παραγωγή της 156 σεντάν έληξε τον ίδιο μήνα, η 4-κίνητη έκδοση Q4 Crosswagon (5-πορτο crossover SUV) συνέχισε να παράγεται έως τον Ιούλιο του 2007.

Το μοντέλο κέρδισε το βραβείο του Αυτοκινήτου της Χρονιάς για το 1998. Επίσης και εμπορικά, ήταν μια μεγάλη επιτυχία για την Alfa Romeo και βοήθησε σημαντικά στην ενίσχυση της εικόνας της εταιρείας και στην έξοδό της από τη δύσκολη οικονομική κατάσταση που βρισκόταν προηγουμένως. Με την δυναμική αισθητική του, η οποία διαμορφώθηκε από τον Walter de'Silva, και τις υψηλές επιδόσεις του, προσέλκυσε τότε ένα σημαντικό ποσοστό υποψήφιων αγοραστών της μεσαίας κατηγορίας. Το αποτέλεσμα ήταν να κατασκευαστούν συνολικά 673.435 αντίτυπα σειράς 156.

Αισθητική
---------

Το ταμπλό μιας δεξιοτίμονης Alfa Romeo 156 Twin Spark του 2000 (πρώτης Σειράς, 1997 - 2001).
Η σχεδίαση της 156 διαμορφώθηκε από το Centro Stile Alfa Romeo, υπό την ηγεσία του Walter de'Silva, ο οποίος ήταν τότε ο επικεφαλής του σχεδιαστικού κέντρου της Alfa Romeo. Παρά το γεγονός ότι η 156 είχε βασιστεί στην πλατφόρμα της προκατόχου Alfa Romeo 155, το τελικό αισθητικό αποτέλεσμα ήταν άκρως ελκυστικό, δεν θύμιζε σε καμία λεπτομέρεια την 155 και διαμόρφωσε μια εντελώς νέα σχεδιαστική ταυτότητα για την Alfa Romeo, που υιοθετήθηκε από όλα τα μοντέλα της εταιρείας στα επόμενα χρόνια. Με τις έντονες καμπύλες του, την εντυπωσιακή βαθουλωτή γρίλια, τις έντονα ρετρό μπροστινές χειρολαβές του και τις κρυμμένες πίσω χειρολαβές του, θεωρήθηκε από αρκετούς τότε ως το ομορφότερο αυτοκίνητο στην κατηγορία του. Σημειωτέον ότι υπήρξε ένα από τα πρώτα 4-πορτα σεντάν της παγκόσμιας αυτοκίνησης με κρυμμένες τις πίσω χειρολαβές και ταυτόχρονα τονισμένες τις μπροστινές χειρολαβές και ρετρό εμφάνισης, έτσι ώστε να δίνει την οπτική εντύπωση ενός 2-πορτου κουπέ. Η έμπνευση για το ντιζάιν της 156 είχε προέλθει από 3 ιστορικά μοντέλα της Alfa Romeo: την 1900, την Giulietta και την Giulia.

Παράλληλα, είχε δοθεί μεγάλη έμφαση και στην αεροδυναμική, με αποτέλεσμα να έχει αεροδυναμικό συντελεστή Cd στο 0,31 παρά την ρετρό μπροστινή βαθουλωτή γρίλια.

Κινητήρες
---------

Αστυνομικό Alfa Romeo 156 μετά την αισθητική ανανέωση του 2003.
Αρχικά η 156 προσφερόταν μόνο σε 4-πορτη σεντάν εκδοχή αμαξώματος και με 3 βενζινοκινητήρες Twin Spark: 1.6 λίτρων 120 PS (88 kW), 1.8 λίτρων 144 PS (106 kW) και 2.0 λίτρων 155 PS (114 kW), όλοι 4-κύλινδροι σε σειρά, 16-βάλβιδοι με μεταβλητό χρονισμό βαλβίδων. Επίσης, διαθέσιμοι ήταν και 2 turbodiesel JTD common rail: ένας 4-κύλινδρος σε σειρά 1.9 λίτρων 8-βάλβιδος 105 PS (77 kW) και ένας 5-κύλινδρος σε σειρά 2.4 λίτρων 10-βάλβιδος 136 PS (100 kW). Τον Ιανουάριο του 2002, προστέθηκε ένας ακόμα μεγαλύτερος κινητήρας βενζίνης, κυβισμού 2.5 λίτρων V6 24-βάλβιδος και ισχύος 190 PS (140 kW). Τον Μάιο του 2000, προστέθηκε μια εκδοχή αμαξώματος στέισον βάγκον, υπό την ονομασία **Sportwagon**, με αεροδυναμικό συντελεστή Cd μόλις στο 0,30.

Το 2001, όλοι οι κινητήρες της Alfa Romeo 156 έλαβαν βελτιώσεις, ώστε να εκπληρώσουν τις ακόμα αυστηρότερες προδιαγραφές καυσαερίων Euro 3, και πλέον απέδιδαν 120 PS (88 kW) στα 1.6 λίτρα, 140 PS (100 kW) στα 1.8 λίτρα, 150 PS (110 kW) στα 2.0 λίτρα και 192 PS (141 kW) στα 2.5 λίτρα.

Alfa Romeo 156 Crosswagon στο Σαλόνι της Γενεύης τον Μάρτιο του 2005.
Το σαλόνι μιας Alfa Romeo 156 δεύτερης Σειράς (2001 - 2003).
Στο Σαλόνι Αυτοκινήτου της Φρανκφούρτης τον Σεπτέμβριο του 2001, παρουσιάστηκε και κυκλοφόρησε η κορυφαία έκδοση **GTA** (Grand Turismo Aleggrita) με ένα μηχανικό σύνολο 3.2 λίτρων (3.179 cm³) V6, ισχύος 250 hp στις 6.200 στροφές το λεπτό. Η επιτάχυνση 0-100 kh/h ερχόταν σε μόλις 6,3 δευτερόλεπτα και η τελική ταχύτητα έφτανε τα 250 km/h. Εκτός του ισχυρότερου κινητήρα, το GTA έφερε και πιο «άγρια» και επιθετική αισθητική, καθώς και μεγαλύτερα και ισχυρότερα φρένα, και ένα σύστημα διεύθυνσης ταχύτερης ανταπόκρισης. Προσφέρθηκε τόσο στην εκδοχή sedan, ως **156 GTA** που κατασκευάστηκε σε 1.973 αντίτυπα, όσο και στην εκδοχή station wagon, ως **156 Sportwagon GTA** που κατασκευάστηκε σε 1.678 αντίτυπα - και οι δύο εκδοχές είχαν ακριβώς τις ίδιες επιδόσεις. Η παραγωγή όλων των 156 GTA έληξε τον Οκτώβριο του 2005, δηλαδή μόλις 1 μήνα μετά τις εκδόσεις με τους άλλους κινητήρες.

Τα έτη 2002 και 2003, η Alfa Romeo 156 υπέστη δύο διαδοχικά λίφτινγκ, που δεν περιελάμβαναν ωστόσο και την έκδοση GTA, δεδομένου ότι είχε θεωρηθεί επίσημα ως ένα ξεχωριστό μοντέλο διαφορετικής αισθητικής. Μέσα στο 2004 προστέθηκε και μια 4-κίνητη εκδοχή crossover SUV, η **Q4 Crosswagon** (όπου το Q4 σημαίνει Quadrifoglio 4, δηλαδή τετράφυλλο τριφύλλι), με λίγο μεγαλύτερο ύψος κατά 6,5 εκατοστά και αυξημένες δυνατότητες κίνησης εκτός δρόμου. Έφερε στάνταρ ελαστικά all-season και ζάντες 17 ιντσών, ενώ συνδυάστηκε μόνο με τον κινητήρα 1.9 M-Jet diesel με 148 hp και ήταν η μοναδική που διατηρήθηκε στην παραγωγή μετά την εισαγωγή της διαδόχου Alfa Romeo 159, καθώς διακόπηκε μόλις τον Ιούλιο του 2007. Επίσης και η 4-κίνητη στέισον βάγκον έκδοση **Sportwagon Q4** (η οποία μάλιστα δεν κατασκευάστηκε ποτέ σε δεξιοτίμονη έκδοση) εισήχθη επίσης το 2004 και συνδυάστηκε αποκλειστικά με τον ίδιο κινητήρα.

Αναφορές
--------

1. ↑  «Unique performance automatic gearboxes for the new Alfa Romeo 156». *autoweb.com.au*. Αρχειοθετήθηκε από το πρωτότυπο στις 28 Σεπτεμβρίου 2007. Ανακτήθηκε στις 27 Ιανουαρίου 2008.
2. ↑  "Alfa Romeo Crosswagon Q4". autozine.nl.. Retrieved 2008-10-25.
3. ↑  "Alfa Romeo 156 Crosswagon esce dal listino". autoblog.it.. Retrieved 2008-10-25.
4. ↑  Car of the year 1998 - Alfa Romeo 156
5. ↑  «www.autozine.org/ Alfa Romeo 159». Αρχειοθετήθηκε από το πρωτότυπο στις 7 Ιανουαρίου 2012. Ανακτήθηκε στις 25 Σεπτεμβρίου 2011.
6. ↑  "Alfa Romeo 156 Women's view". uk.cars.yahoo.com.. Retrieved 2008-01-27.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Alfa Romeo 156** |


|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Alfa Romeo |
| --- |
|  |
| Σημερινά μοντέλα: | 
* Giulia
* Stelvio
 |
|  |
| Ιστορικά μοντέλα μετά τον Β'Παγκόσμιο Πόλεμο: | 
* 4C
* 4C Spider
* Alfa 6
* 6C 2500 SS Villa d'Este
* 8C Competizione
* 33
* 33 Stradale
* 75
* 90
* 145
* 146
* 147
* 155
* 156
* 159
* 164
* 166
* 1750
* 1900
* 2000 (1958)
* 2000
* 2600
* AR6
* AR8
* Alfasud
* Alfetta
* Arna
* Brera
* Giulia
* Giulietta
* Giulietta (1977)
* Giulietta (2010)
* Gran Sport Quattroruote
* GT
* GTV
* Junior Zagato
* Matta
* MiTo
* Montreal
* RZ
* Spider
* SZ
* TZ3
 |
|  |
| Ιστορικά μοντέλα πριν τον Β'Παγκόσμιο Πόλεμο: | 
* 12 HP
* 15 HP
* 15-20 HP
* 24 HP
* 20-30 HP
* 40-60 HP
* 6C
* 8C
* G1
* RL
* RM
 |
|  |
| Πρωτότυπα μοντέλα: | 
* Eagle
* Kamal
* Tonale
 |
|  |
| 
* Κατηγορία Κατηγορία
* Commons page Κοινά
 |

 |